Dôvodová  správa

Zákonom Národnej rady Slovenskej republiky č. 195/2000 Z. z. o telekomunikáciách (ďalej len „zákon o telekomunikáciách“)v znení neskorších  predpisov orgánom štátnej správy v telekomunikáciách  je  okrem Ministerstva dopravy, pôšt a telekomunikácií  Slovenskej republiky určený aj Telekomunikačný úrad Slovenskej republiky.

Národná rada SR uznesením NR SR č. 1193 z 12. decembra 2000 zvolila predsedu Telekomunikačného úradu tajným hlasovaním.

Podľa § 7 ods. 2 až 3 zákona o telekomunikáciách predsedu úradu zastupuje podpredseda úradu, ktorého vymenúva a odvoláva vláda  Slovenskej republiky. Funkčné obdobie podpredsedu úradu je šesťročné.

Podľa § 7 ods.  4  podpredseda úradu nesmie počas výkonu funkcie
a)	vykonávať funkciu v politickej strane alebo v politickom hnutí, ani pôsobiť v ich prospech,
b)	vykonávať funkciu v inom štátnom orgáne alebo v orgáne právnickej osoby zriadenej zákonom ako verejnoprávna inštitúcia,
c)	byť zamestnancom, spoločníkom ani konateľom právnickej osoby vykonávajúcej tele-
komunikačné činnosti, ani pôsobiť v jej prospech alebo neprospech.

V súlade so zákonom o telekomunikáciách a na základe koaličných rozhovorov, predkladám návrh na vymenovanie Ing. Juraja Michňu do funkcie podpredsedu Telekomunikačného úradu.